แนวโน้มหุ้นอ่อนตัวลง
แนวโน้มหุ้นอ่อนตัวลง
28 ส.ค. 2555

นักวิเคราะห์ฯคาดตลาดหุ้นไทยเช้านี้อ่อนตัวลง เข้าสู่จุดของการอคอยปัจจัยจากนอกประเทศ
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บล.ไทยพาณิชย์ กล่าวว่า แนวโน้มของตลาดฯในช่วงนี้คงจะซบตัวลงมาก่อน หลัก ๆ เป็นเพราะเริ่มเข้าสู่จุดของการรอคอย อีกทั้งเริ่มมีการสลับการเปลี่ยนกลุ่มเล่นด้วย ดังนั้นในช่วงสั้นนี้ตลาดฯคงจะอ่อนตัวลงก่อน ในทิศทางเดียวกับตลาดหุ้นอื่นในภูมิภาคเอเชียที่เช้านี้อ่อนตัวลงเล็กน้อย 
ทั้งนี้ ตลาดฯเฝ้ารอคอยการแก้ไขปัญหาของยุโรป และมาตรการกระตุ้นเศรษฐกิจของสหรัฐฯ ดังนั้นยังมองว่าในช่วงจังหวะที่อ่อนตัวลงนี้ก็น่าซื้อที่บริเวณแนวรับสำคัญ โดยหุ้นที่น่าลงทุนเป็นหุ้นในกลุ่มอสังหาริมทรัพย์, กลุ่มรับเหมาก่อสร้าง, กลุ่มพลังงาน และกลุ่มปิโตรเคมี โดยเฉพาะพวกที่ราคาหุ้นยัง Laggard อยู่   พร้อมให้แนวรับ 1,224 จุด แนวต้าน 1,243 จุด